पाएं अपने शहर की ताज़ा ख़बरें और फ्री ई-पेपरडाउनलोड करें
समस्तीपुर में एक युवक की गोली मार हत्या कर दी गई। घटना कल्याणपुर थाने के सिंघिया चौर की है। गुरुवार सुबह युवक खेत देखने गया, तभी अपराधियों ने उसे गोलियों से भून दिया। युवक के शरीर में 8 गोली लगी, जिससे उसकी घटनास्थल पर ही मौत हो गई। उधर, घटना की सूचना मिलने के दो घंटे बाद मौके पर पुलिस के पहुंचने पर उन्होंने लोगों के विरोध का सामना करना पड़ा। लोग पुलिस को देखते ही हंगामा करने लगे। बाद में पुलिस ने लोगों को शांत कराया। पुलिस ने शव को जब्त कर पोस्टमार्टम के लिए सदर अस्पताल भेजा है।
परिजनों के अनुसार, सुबह करीब आठ बजे अमरेश बाइक से खेत देखने के लिए गया था। इसी दौरान पूर्व से घात लगाए अपराधियों ने वारदात को अंजाम दिया। ग्रामीणों ने बताया कि करीब 10 बजे गांव के लोग चौर की ओर गए देखा कि अमरेश की बाइक गिरी हुई थी और खून से लथपथ उसकी लाश वहां पड़ी हुई थी। लोगों द्वारा शोर मचाने पर आसपास के लोगों की भीड़ जुट गई। स्थानीय लोगों की मांग है पुलिस मामले को गंभीरता से ले और हत्यारे को जल्द से जल्द गिरफ्तार करे।
थानेदार परमानंद लाल कर्ण ने बताया कि ग्रामीणों से पूछताछ के दौरान पता चला कि अमरेश का जमीन को लेकर गांव के ही कुछ लोगों से विवाद चल रहा था। मामले में आगे की कार्रवाई की जा रही है। अपराधियों की तलाश में छापेमारी की जा रही है। परिवार वालों ने अभी लिखित आवेदन नहीं दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn